google/wiki40b huggingface dataset:
Spanias flagg

Spanias flagg består av tre vannrette striper i fargene rødt–gult–rødt, der den midtre gule stripen er dobbelt så bred som de røde. Spanias riksvåpen er avbildet på den gule stripen, mens flagget uten riksvåpenet benyttes som en variant både på land og som handelsflagg til sjøs.
Rødt og gult ble første gang innført som flagg til bruk til sjøs i 1785. Fargene er hentet fra våpnene til Castilla, et gult kastell på rød bunn, og Aragón, fire røde striper på rødt. Flagget i sin nåværende form ble lovregulert 19. desember 1981.

Historiske flagg

Fra 1785 til 1927 førte Spania et handelsflagg som skiller seg fra flagget slik vi kjenner det i dag. Flaggduken var da gul og hadde to smale røde striper satt noe ut fra øvre og nedre kant av flaggduken. Handelsflagget i denne form ble innført ved dekret av 28. mai 1785 og ble først erstattet av flagget vi kjenner det også i dag ved kongelig forordning av 14. juli 1927.
I tiden etter 1785 fungerte flagget med røde striper helt ut til ytterkantene, og med datidens riksvåpen i den gule stripen, som Spanias orlogsflagg. Fra 1843 til 1931 var dette også Spanias statsflagg på land og til sjøs. Flaggene ble endret i forbindelse med at Spania ble republikk i 1931, men gjeninnført i modifisert form etter borgerkrigens slutt og republikkens fall.
Under den andre spanske republikk, fra 1931 til 1939, ble den nedre røde stripen erstattet av en stripe i lilla farge. Samtidig ble det stripene gjort like brede. Denne varianten av flagget ble benyttet både som handelsflagg og, med tillegg av republikkens riksvåpen, som statsflagg og orlogsflagg. Disse flaggene ble avskaffet da republikken led nederlag for nasjonalistene i den spanske borgerkrigen.

Orlogsgjøs

Det spanske sjøforsvaret benytter en forenklet form av riksvåpenet som orlogsgjøs. Her vises feltene for Castilla, Leon, Aragón og Navarra. Gjøsen er kvadratisk.

Kongeflagg

Spanias kongeflagg er blått og har det kongelige våpen i midten. Våpenet er omgitt av det Det gylne skinns ordenskjede.

Andre flagg

En serie særflagg dannes ved tillegg av emblemer i flaggets frie ende. Således bærer det spanske tollflagget bokstavene HH med kroner over. Postflagget har bokstavene CM. Ambulanseskip har et hvitt malteserkors i midten. Lystfartøyer fører en stor blå krone i den gule stripen.
MF «Bastø I»

Småfakta

1996: Bygget i Fosen Yard
1997: Ankom horten. Døpt 14. mars 1997 
1998: Grønnfargen på sommerdekket malt om til grått
2004: Ombygget med en ny gang ved inngang
2005: Turkisfargen på gjerde ble malt om til hvit
2006: Kafeteriaen og evakueringen ble ombygget 
2010: Fikk ny Torghatten AS-logo
2014: Sortstripene ble malt om til hvitt
2015: Gikk til Fiskerstrand verft for ombyggning.
2018: Skorsteinen ble malt om fra gul til ny hvitfarge
Kronach

Kronach er en by i den tyske delstaten Bayern, i det sydlige Tyskland. Byen har 18 151 innbyggere (2005).
Klostergata 17 (Moss)

Historie

Huset er bygget på starten av 1900-tallet i sveitserstil. På et kart over Moss fra 1904 fremgår huset ikke, mens på et kart fra 1914 dukker huset opp som nr. 15a. 
På 1800-tallet ble det kalt for "Radets Vestre Side", og hadde vært et utmarksområde  plassering på nåtidens Skarmyra, samt langs Klostergaten. I folketellingen år 1891 er adressen oppført som "ladebygning, ubebodd".  I folketelling år 1900 er den oppført som jordbruk med poteter, og det er ikke angitt noe under "hustype" . I år 1910 er adressen ikke oppført i Folketellingen.  
I 1908 selges skjøtet på "Klostergaten 15a" til Moss kommune, som deretter pantsetter den i Moss Sparebank. I 1910-11 blir den stykket ut i flere parseller og kommunen selger skjøtene til en rekke nye adresser på Herfordtsgate på Skarmyra. Denne gate ligger idag parallelt med Klostergata. Det er dermed rimelig å anta at huset på Klostergaten 15a - nåtidens 17 - er oppført mellom 1910 og 1914.
I 1921 bli Klostergaten 15b (som inneholdt en håndverksbygning, formentlig brukt som reperbane) lagt inn under nr 15a, hvoretter førstnevnte opphører med å eksistere.
Huset brukes idag til beboelse.
A Day in the Life

Psykedelisk

Fire ganger er det en psykedelisk strofe med noen variasjoner, spilt av et orkester hovedsakelig med strykere, men også noen blåsere. I disse strofene er det noen vokaler av John Lennon og noe tromming av Ringo Starr. Oppgaven orkesteret fikk når låta skulle spilles inn, var å begynne på den laveste tonen instrumentet deres kunne spille, og avslutte på høy E-tone.
Christian Lundebergs regjering

Christian Lundebergs regjering var Sveriges regjering mellom 2. august 1905 og 7. november 1905. Regjeringssjef (statsminister) var Christian Lundeberg. I denne perioden ble unionen med Norge oppløst.
Pardosa acorensis

Utseende

Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Statskuppet i Mauritania 2005

Statskuppet i Mauritania 2005 fant sted den 3. august 2005. Diktator Maaouya Ould Sid'Ahmed Taya, som da hadde styrt landet i 21 år, ble kastet av Mauritanias militære styrker og erstattet av Den militære komité for demokrati og rettferdighet. En folkeavstemningen over grunnloven og parlament- og presidentvalg ble planlagt og gjennomført. Det militære styret endte med presidentvalget 11. mars 2007.
Boris Kustodjev

Bakgrunn

Kustodjev var sønn av en gymnaslærer og begynte på teologistudier etter endt skolegang. I årene 1893-96 fikk han i tillegg undervisning i malerkunst av P. A. Vlasov i Astrakhan. I perioden 1896 til 1903 fortsatte han med utdannelsen  ved St. Petersburgs kunstakademi, med blant annet andre V.J. Savinskij og Ilja Repin som lærere.

Kunstner

Han tok del i arbeidet med Repins maleri Riksrådet samlet til markering (Заседание Государственного совета). Dessuten malte han flere portretter av kjente, samtidige russere, blant annet av Ivan Bilibin (1901).
I 1904 avsluttet Kustodjev studiene sine og med stipend fra kunstakademiet i St. Petersburg la han ut på sin første av flere utenlandsreiser. Reisene førte han  til Frankrike og Spania i første omgang, i 1907 var han i Italia og i 1909 Østerrike og Tyskland og til Italia igjen. I disse årene malte han mange portretter og sjangermalerier.
I årene 1905-1907 arbeidet han for det satiriske tidsskriftet Zjupel. 
Etter hjemkomsten til Russland i 1909 ble Boris Kustodjev ansatt ved St. Petersburgs kunstakademi. I 1911 sluttet han seg til kunstbevegelsen Mir iskusstva. 
Kustodjev ble rammet av tuberkulose, noe som tvang han til å legge den kunstneriske aktiviteten på hylla for en periode. Han var et års tid på en privatklinikk i Sveits. Han ble lam fra livet og ned i 1916.
Etter oktoberrevolusjonen var han i arbeid på flere forskjellige områder, først og fremst var han opptatt av det som skjedde i samtidens Russland. Slik oppsto utkast til plakater, kalendere, tidsskrifter og bøker. Han laget også litografier. Kustodjev laget livlige, lysende og frodige bilder. Han illustrerte bøker av Nikolaj Gogol, Mikhail Lermontov og Leo Tolstoj.
Store deler av verkene hans er utstilt bl.a. i Russlands Museum og i Tretjakovgalleriet.
«U 47»

«U 47» var en tysk type VII undervannsbåt under andre verdenskrig.

Historie

Arbeidet med byggingen ble påbegynt 25. februar 1937 ved Krupp Germaniawerft i Kiel og båten gikk inn i aktiv tjeneste 17. desember 1938. «U 47» tilbrakte totalt 238 dager til sjøs og senket over 30 handelsskip med en sammenlagt vekt på 165 953 tonn, og skadet 8 andre handelsskip. Kommandantløytnant på ubåten var Günther Prien.

Senkingen av HMS «Royal Oak»

Ubåten er mest kjent for bragden i innledningen til andre verdenskrig, da hun 14. oktober 1939 snek seg inn i Storbritannias viktigste flåtebase Scapa Flow og senket slagskipet HMS «Royal Oak» som lå fortøyd der. I den vågale operasjonen avfyrte «U 47» tre torpedoer. HMS Royal Oak kantret og sank i løpet av 15 minutter. 833 britiske sjømenn ble drept i angrepet. Britene trodde først at eksplosjonene var forårsaket av sabotasje. Da man senere innså at det var et ubåtangrep og sperret havnen var det for sent. «U 47» var allerede på vei hjem mot Tyskland.

U 47 blir senket

Den 7. mars 1941 skulle U 47 angripe konvoien OB-293, men ble senket. Man er fortsatt usikker på hvem eller hva som senket U-47. Det er mulig at ubåten ble senket av destroyeren HMS «Wolverine» utenfor kysten av Irland. Det finnes mange teorier om hva som senket U 47, blant annet miner, en teknisk feil, at ubåtens torpedoer eksploderte eller at den ble senket av HMS «Camellia» og HMS «Arbutus» under et senere angrep. Ingen av teoriene er bekreftet.
Paul Steenstrup

Liv og virke

Steenstrup studerte kirurgi og naturfag ved Københavns Universitet uten å avlegge eksamen. I 1797 kom han til Kongsberg som ledsager for Erik Anker, sønn av Carsten Anker. Han ble student ved Bergseminaret og tok bergeksamen i 1800. Fra 1801 foretok han en treårig stipendreise til tyske og østerrikske jernverk.
Da han kom tilbake ble han i første omgang tilstått vartpenger. I løpet av kort tid fikk han andre oppgaver. Det hadde i lengre tid vært dårlige tider for driften ved Kongsberg sølvverk og i 1805 ble stordriften innstilt. Dette medførte tap av mer enn 1 700 arbeidsplasser. Staten ønsket å starte et jernverk for å avhjelpe krisen og Steenstrup
fikk oppdraget med å planlegge det. Han var bestyrer av Kongsberg Jernverk fra driften startet opp i 1809 og til det ble privatisert i 1824.
Steenstrup fikk statstilskudd til å bygge en modell av dampslede.

Politikk

Steenstrup ble valgt til Riksforsamlingen på Eidsvoll i 1814 som representant for Kongsberg kjøpstad. Der knyttet han seg til selvstendighetspartiet. På Eidsvoll ble han talsmann for avskaffelse av adel og andre privilgier. Han ble regnet som en av forsamlingens store demagoger. Senere samme år ble han valgt som medlem av det første overordentlige Storting. Steenstrup var også stortingsrepresentant i årene 1824–1826.

Familie

Steenstrup var gift med Mathea Bernardine Collett, datter av trelasthandler Peter Collett (1740–1786) og Johanne Henriche Anker. De var foreldre til Peter Severin Steenstrup. Blant deres etterkommere er advokat og stortingsmann Morten Steenstrup. Gjennom ekteskapet var han svoger til Peter Collett (1766–1836) og Christian Ancher Collett (1771–1833). Hans hjem i 1814, Hyttegata 24, består i dag og er bl.a. prestekontor.

Utmerkelser

Steenstrup ble utnevnt til ridder av Vasaordenen i 1816.
Sökö

Sökö er en variant av pokerspillet 5 card stud. Det kalles gjerne Scandinavian stud, eller Canadian stud. Det er blant annet det vanligste spillet på finske kasinoer.
Reglene er helt like 5 card stud, med unntak av at en 4-flush og en 4-straight slår et par. En 4-flush slår en 4-straight.
No Time to Die

Handling

James Bond har trukket seg tilbake fra tjenesten, da hans venn Felix Leiter får ham til å hjelpe med å finne en forsvunnen vitenskapsperson. Da det blir klart at vedkommende er blitt bortført, må Bond konfrontere en fare som verden aldri har sett før.
Shawarma

Shawarma (tyrkisk:Şavurma, arabisk: شاورما, hebraisk: שווארמה) er en variant av eller et annet navn på tyrkisk kebab, som brukes mye i midtøsten. Den består av et stykke skårede kjøttbiter, som regel av lam, sau eller okse, eventuelt kylling, som grilles samtidig som de roterer på samme måte som döner kebab. Hovedforskjellen fra döner kebab er den spesielle sausen og krydderblandingen som brukes i shawarma. Ofte brukes disse om hverandre. Ordet shawarma er mer utbredt i arabisktalende land, mens kebab dominerer spesielt i Europa og USA.
Ordet shawarma kommer opprinnelig fra det tyrkiske ordet çevirme, som betyr roterende eller snurrende.
Moonshine Music

Moonshine Music er et tidligere plateselskap for elektronisk musikk, som ble grunnlagt i Los Angeles i 1992 av Steve Levy. Det fikk senere sitt hovedkvarter i West Hollywood, California. Moonshine utga mer enn 250 samlealbumer.
Selskapet ble nedlagt i 2007.
«Potemkin»

«Potemkin» var et russisk slagskip tilhørende Svartehavsflåten. Det ble bygget ved skipsverftet i Mykolajiv fra 1898, og ble satt i tjeneste i 1904. Skipet var oppkalt etter den russiske statsmannen Grigorij Potemkin.
Skipet ble berømt for matrosoppstanden i 1905 i forbindelse med 1905-revolusjonen. Her tok sjøfolkene kontroll over skipet og førte det til Constanţa i Romania. Rumenerne tok imidlertid kontroll over skipet og leverte tilbake til russiske myndigheter. Hendelsene i 1905 dannet basis for Sergej Eisensteins film Panserkrysseren Potemkin (1925).
North Liberty (Ohio)

Historie

North Liberty ble opprettet i 1838. Et postkontor kalt North Liberty ble opprettet i 1848, og var i drift til 1901.
Hunterston-brystnålen

Hunterston-brystnålen eller brosjen, som ble lagd en gang på 700-tallet i dagens Skottland, er karakterisert av en oval ring som blir festet gjennom et hull i hodet på en lang nål etter at nålen har vært presset gjennom tøy. Brosjen er støpt i sølv, belagt med gull, sølv og rav og dekorert med dyrefigurer i filigran (fint ornamentarbeid). I dens senter er det et kors og en gyllen glorie som representerer den oppstandne Kristus.
Hunterston-brosjen er et meget kostbart smykke, som antagelig har blitt lagd ved et kongelig sted som Dunadd i Argyll og er antatt å ha vært et objekt av meget høy status som viste til høy makt og stor prestisje for dens eier. Smykket er verket til en meget dyktig håndverker og gullsmed, godt kjent med angelsaksiske, irske, norrøne og skotsk-piktiske teknikker for dekorativt metallarbeid. Smykket er i dag et ikonisk objekt fra vikingtiden og tidlig middelalder.
Hunterston-brosjen er karakteristisk for en såkalt keltisk gruppe av brosjer med lange nåler, vanligvis i bronse eller sølv, innfattet eller gravert med intrikate former av sammenslynget flettemønster eller drager i stil fra de illuminerte irske manuskripter mellom 600-tallet og 800-tallet. Som Tara-brosjen er Hunterston-brystnålen oval i sirkelen, men lukker nålen med en annen metode. Istedenfor å kreve en kjede eller streng for å sikre at nålen festes til klesplagget er nålen avtagbar. Straks den er tatt av kan tøyet bli dratt gjennom brosjens hode og nålen presset gjennom tøyet som presses opp gjennom ringen og festes på plass. Således var Hunterston-brosjen å betrakte både som tidlig eksperimentell og som en overgangsform. 
I middelalderen var brosjen form vanligvis en enkel, flat sirkel med et åpent sentrum og nålen like lang som brosjens diameter. De var ofte innskrevet med religiøse formler som en talisman. Brosjer fra det skotske høylandet var vanligvis i denne formen, bare bredere og den sentrale åpningen mindre i proporsjon til brosjens størrelse. 
200 år etter dens tilblivelse har det falt i hendene på norske vikinger, noe man kan se ved at den har fått inskripsjoner av runer. Sølvbrosjer av stor størrelse med lange nåler, en oval sirkel som lukkes i stor knagg som minner om vridde hoder er stundom funnet i norrøne utgravninger fra denne perioden. 
Hunterston-brosjen ble gjenfunnet i 1826 av to menn fra West Kilbride som gravde et avløp ved foten av Goldenberry Hill i nærheten av Hunterston i Ayrshire. I dag blir den oppbevart i Royal Museum of Scotland i Edinburgh.
Kjelke

En kjelke er et transportmiddel med meier av metall eller av tre for bruk på snø eller is. Kjelker brukes til transport, lek og sport.

Sport

I akesporten brukes kjelker av typen rodel. De som aker på rodel ligger på ryggen med føttene fremst. I sportsgrenen skeleton ligger utøverne på magen med hodet fremst. Kjelkehockey er en sport som først og fremst utøves av funksjonshemmede. Det er en variant av ishockey som utføres sittende på en kjelke. Bobsleigh er en vinteridrett der to eller fire personer kjører en kjelke med meier gjennom en spesialbygget, smal, kurvete islagt bane. Moderne bobbaner bør være minst 1500 meter lange og ha minst 15 kurver, og det er ikke uvanlig med hastigheter opptil 130 km/t.

Lek og fritidsaktivitet

Kjelker har tradisjonelt vært brukt til lek om vinteren. En variant av kjelketyper er rattkjelken som har et ratt for styring. Snowracer er en moderne variant av denne. Enkelte vintersportssteder har utleie av kjelker som kan tas med i skitrekket.

Skikjelke

Skikjelker er kjelker der meiene er ski. En skikjelke er utstyrt med skjæker. Skikjelker har tradisjonelt vært brukt til transport om vinteren, av ved, høy eller torv. Til syketransport og transport av skadede brukes skikjelker fortsatt.

Bruk på ekspedisjoner

Kjelker har vært brukt på polare ekspedisjoner. Fridtjof Nansen og de fem som fulgte han på ferden over Grønlands innlandsis i 1888 brukte kjelker. Nansen og Hjalmar Johansen som forlot polarskuta «Fram» for å gå mot Nordpolen i 1895 brukte kjelker.
Stenocrates carinatus

Utseende

En middelsstor (gjerne 10-20 millimeter), avlangt oval, blankt svart hornbille. Disse artene mangler horn på hodet, som er forholdsvis bredt og firkantet. Antennene har 10 ledd. I motsetning til de fleste andre Cyclocephalini har ikke hannene forstørrede klør på forføttene. Pronotum er grovt men spredt punktert, dekkvingene har grove punktrader. Beina er temmelig kraftige, leggene med butte tenner på yttersiden. Artene i slekten Stenocrates ligner hverandre sterkt og kan ofte bare skilles ved å undersøke hannenes kjønnsorganer.

Levevis

Nesten ingeting er kjent om disse billenes levevis, og larvestadiet er helt ukjent. De voksne billene kommer gjerne til lys.

Utbredelse

Arten er utbredt i Brasil og Bolivia.
Jegindø

Jegindø er en liten dansk øy i den vestlige del av Limfjorden. Øya er en del av Struer kommune.
Selve øya er cirka 6 kilometer lang og 3 kilometer bred. Den har ingen høydepunkter, skoger, vannløp eller sjøer. Det samlede areal er på 7,96 km², og innbyggertallet ligger på cirka 540 innbyggere.
Øya har en kirke, en havn, en skole, et eldresenter, et misjonshus og enkelte butikker som bank og kjøpmann. Næringsmessig bedrives kun fiskeri og landbruk.
Metacriodion

Utseende

Nokså store, avlange, blankt svarte trebukker, dekkvingene med gule eller oransje tegninger. Antennene er omtrent så lange som kroppen. Pronotum er rundet, ganske knudrete, dekkvingene lange og hovedsakelig gule eller oransje, men med to svarte flekker langs sømmen: en trekantet ved roten og en omtrent rombeformet lenger bak. Beina er nokså korte.

Levevis

Larvene lever i ved.

Utbredelse

Slekten er kjent fra Ecuador, Peru, Brasil og Bolivia.
Søttenpassingen

Søttenpassingen er et musikkalbum med Einar Olav Larsen og Gjermund Larsen, utgitt i 2004.
Prince de Ligne-fjella

Prince de Ligne-fjellene er en liten gruppe fjell opp mot 2 285 moh som ligger 18 km nord for Belgicafjella. De ble oppdaget av en belgisk ekspedisjon i 1957–58 under Gaston de Gerlaches ledelse som navngav dem etter prins Antoine de Ligne, som var pilot og fotograf på ekspedisjonen.
Ingvald og Lina

«Ingvald og Lina» er et skillingstrykk fra 1916, og visa er kjent i både Norge, Sverige og Danmark. Opphavsland er usikkert, da de finnes i både dansk og norsk skillingstrykk. Den er også kjent under tittelen «Løytnant Milde og skjønn Inga».

Tekstvariant annet skillingstrykk

1.Ned i haven satt så ene, satt så ene hånd i hånd,

løytnant Milde med sin Inga knytter der sitt vennskaps bånd.
2.Skjønne Inga, hulde Inga, gråt ei mer for meg min venn,

om et år jeg er tilbake ja tilbake til deg igjen.
3.Løytnant Milde dro i krigen for at prøve sitt unge mot,

og han tenkte på sin Inga hver gang månen på himmelen sto.
4.Men da året var omme hulde Inga i graven lå,

og med tårene på kinnen løytnant Milde ved graven sto.
5.Og på graven der ble det nedsatt ja der ble nedsatt en marmorsten,

og på stenen ble der skrevet: Inga er her ikke mer.
6.Løytnant Milde gikk i kloster lagde av seg sin løytnants drakt

og bak klosterets brede murer hviler støvet av hans unge liv.
Yoshikazu Isoda

Karriere

Yoshikazu Isoda startet sin profesjonelle karriere i NKK i 1988. Han har også spilt for Avispa Fukuoka.
Aspidolea kuntzeni

Utseende

En middelsstor, halvmatt, nokså bred, lysbrun hornbille med en kort, mørk skråstrek på hver dekkvinge. Disse artene mangler horn og kan ligne på mange andre skarabider. Slekten ligner mye på slekten Cyclocephala, som den ikke er svært klart avgrenset fra.
Et kjennetegn er at maxillene (underkjevene) hos Aspidolea har en dusk av lange hår.
Antennene består av 10 ledd med en kort klubbe. Arten har en forholdsvis lang, rundet "snute".

Levevis

Lite eller ingenting er kjent om biologien til disse billene, bortsett fra at de voksne er aktive om natten og kommer til lys.

Utbredelse

Arten er utbredt fra New Mexico i nord til Venezuela i sør.
Kommunalt foreldreutvalg

Kommunalt foreldreutvalg (KFU) er utvalg som har sin basis i foreldrenes arbeidsutvalg ved skolene i Norge.
Kommunale foreldreutvalg finnes i ca. 200 av Norges kommuner. KFU er ikke lovpålagt og er initiert og valgt fra Foreldrerådets arbeidsutvalg (FAU) ved skolene. Normalt arbeider et kommunalt foreldreutvalg med felles skolesaker i kommunen og representerer på den måten foreldre og FAU i forhold til administrativ og politisk ledelse i kommunen.
Kommunale foreldreutvalg er normalt ikke en del av den kommunale styringstruktur i kommunene, men i noen kommuner har KFU møte og talerett overfor utvalg og komitéer i kommune-/bystyret.
KFU befinner seg funksjonelt mellom FAU ved grunnskolene og Foreldreutvalget for grunnskolen.
Basketball under Stillehavslekene 2011

Basketball under Stillehavslekene  2011. Basketball var en av flere sporter som var med i de fjortende stillehavslekene som ble arrangert i Nouméa på Ny-Caledonia i perioden 27. august til 10. september 2011. Det var fjortende gangen som basketball var med på programmet under stillehavslekene. Det var to turneringer, en for menn og en for kvinner. Ny-Caledonia vant herreturneringen og Tahiti vant dameturneringen.
United Bakeries

United Bakeries er en norsk næringsmiddelbedrift med primærfokus på bakevarer.
United Bakeries ble etablert i 1993 av Remi Goulignac. Selskapet var opprinnelig en importør av juice og sjokolade. Etter få år spesialiserte virksomheten seg på import av bakervarer fra Frankrike som ble solgt til matkjedene i Norge. Det første bakeriet ble startet på Smart Club i 2001, før man kom i gang på CC Vest med et eget håndverksbakeri.
I 2006 hadde selskapet 100 ansatte og 70-80 prosent av omsetningen kom fra import av halvstekte, franske bakeprodukter. Det ble også importert is fra fire håndverksbedrifter i Sør-Frankrike under eget merke, 80 forskjellige varianter. United Bakeries Norway omsatte for mer enn en kvart milliard i 2009.
Selskapet ble tildelt prisen Fransk-Norsk Trophée av Fransk-Norsk Handelskammer i 2006.
United Bakeries er sponsor av det semiprofesjonelle terrengsykkel-laget Team United Bakeries, startet av Rune Høydahl.